El Consell dels Joves de Gandia celebrarà el carnestoltes aquest dissabte
05 febrer 2024

## El Consell dels Joves de Gandia celebrarà el carnestoltes aquest dissabte05 febrer 2024Última actualització: 05 febrer 2024

![](../gestion/img/ae1de9bef44c1db41be87cf9ada4b81881499fbed68c4e997137bf8ce0e697ac.jpg)  
  

La **regidora delegada de Joventut, Inma Rodríguez**, i el **president del Consell dels Joves de Gandia, Adrià Ordines**, han presentat hui la nova edició de **‘Carnestoltes al Consell’**, que se celebrarà a partir de les **17.30 hores** d'aquest dissabte, **10 de febrer, en l'Alqueria Laborde**.

El recinte tindrà un espai per a fer tallers de manualitats i un altre perquè els més xicotets puguen pintar-se la cara. A més, hi haurà una exhibició de capoeira i l'associació cultural Murgandía delectarà als assistents amb un espectacle de murga uruguaiana.

Ordines ha explicat que també hi haurà un concurs de disfresses i ha comentat que _«el Consell ha apostat per ajudar als xicotets comerços de la ciutat, de manera que Elius i Golominas col·laboraran en els premis»_. Finalment, l'esdeveniment comptarà amb l'animació musical de ‘DJ Pantodivàh’, que, en paraules del president, _«afegirà un poc de fantasia a la festa»_.

L'edil ha recordat que la iniciativa és totalment gratuïta i acabarà sobre les 21 hores, i ha expressat que està _«molt contenta de tornar a donar-li vida a aquest espai on té cabuda tota la joventut de Gandia i els seus voltants»_.